Official Journal L 203 , 12/08/2003 P. 0007 - 0012



Ir-Regolament tal-Kummissjoni (KE) Nru 1428/2003 tal-11 ta’ Awissu 2003 li jżid ma’ l-Anness għar-Regolament (KE) Nru 2400/96 fuq id-dħul ta’ ċerti ismijiet fir-Reġistru ta’ denominazzjonijiet protetti ta’ oriġini u indikazzjonijiet ġeografiċi protetti previsti fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal prodotti agrikoli u oġġetti ta’ l-ikel ‘ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ "(Fasolia Gigantes - Elefantes Kastorias)û" IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u denominazzjonijiet ta’ l-oriġini għal prodotti agrikoli u oġġetti ta’ l-ikel [1], kif l-aħħar emendat mir-Regolament (KE) Nru 806/2003 [2], u partikolarment l-Artikolu 6(3), (4) u (5) tiegħu, (1) Taħt l-Artikolu 5 tar-Regolament (KEE) Nru 2081/92, il-Greċja bagħtet lill-Kummissjoni applikazzjoni għar-reġistrazzjoni tal-"ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes - Elefantes Kastorias)" bħala indikazzjoni ġeografika. (2) Skond l-Artikolu 6(1) ta’ dak ir-Regolament, l-applikazzjoni instabet li tilħaq il-ħtiġiet kollha stabbiliti ġo fih u partikolarment li tinsab fiha l-informazzjoni kollha meħtieġa skond l-Artikolu 4 tiegħu. (3) Wara l-pubblikazzjoni tas-sommarju tal-applikazzjoni skond l-Artikolu 6(2) tar-Regolament (KEE) Nru 2081/92, ir-Repubblika Ellenika tablet żewġ emendi żgħar biex jiġi elaborat il-punt 4.2 (deskrizzjoni) u biex titħassar id-dikjarazzjoni li l-mezzi tal-grupp applicant huma wżati għal skopijiet ta’ distribuzzjoni. Sommarju ta’ l-applikazzjoni li għadda minn reviżjoni hu inkluż fl-Anness II. (4) L-isem għandu għalhekk jiġi mdaħħal fir-Reġistru ta’ denominazzjonijiet protetti ta’ oriġini u indikazzjonijiet ġeografiċi protetti u għalhekk jiġi protett madwar il-Komunità bħala indikazzjoni ġeografika protetta. (5) L-Anness għal dan ir-Regolament jżid ma’ l-Anness għar-Regolament tal-Kummissjoni (KE) Nru 2400/96 [3], kif l-aħħar emendat mir-Regolament (KE) Nru 1298/2003 [4], ADOTTAT DAN IR-REGOLAMENT: Artikolu 1 L-isem fl-Anness għal dan hu miżjud ma’ l-Anness għar-Regolament (KE) Nru 2400/96 u mdaħħal bħala indikazzjoni ġeografika protetta (IĠP) fir-Reġistru ta’ denominazzjonijiet protetti ta’ oriġini u indikazzjonijiet ġeografiċi protetti previsti fl-Artikolu 6(3) tar-Regolament (KEE) Nru 2081/92. L-elementi ewlenin ta’ l-ispeċifikazzjoni tal-prodott huma inklużi fl-Anness II. Dawn jibdlu l-applikazzjoni sommarja ppubblikata fil-Ġurnal Uffiċjali tal-Komunitajiet Ewropej [5]. Artikolu 2 Dan ir-Regolament għandu jidħol fis-seħħ fl-20 il-ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, 11 Awissu 2003. Ghall-Kummissjoni Franz Fischler Membru tal-Kummissjoni [1] ĠU L 208, ta' l-24.7.92, p. 1. [2] ĠU L 122, tas-16.5.3, p. 1. [3] ĠU L 327, tat-18.12.96, p. 11. [4] ĠU L 184, tat-23.7.3, p. 3. [5] ĠU C 120, tat-23.5.2, p. 5. -------------------------------------------------- L-ANNESS I PRODOTTI MNIŻŻLIN FL-ANNESS I GĦAT-TRATTAT KE, MAĦSUBA GĦAL KONSUM MILL-BNEDMIN Frott, ħaxix u ċereali Ħaxix IL-GREĊJA - "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes - Elefantes Kastorias)" (IĠP) -------------------------------------------------- L-ANNESS II REGOLAMENT TAL-KUNSILL (KEE) Nru 2081/92 APPLIKAZZJONI GĦAL REĠISTRAZZJONI: L-ARTIKOLU 5 DPO () IĠP (X) Applikazzjoni nazzjonali Nru: EL-04/00-5 1. Dipartiment responsabbli fl-Istat Membru Isem: | Δ/νση Π.Α.Π – Φυτών Μεγάλης Καλλιέργειας (Direttorat għall-Produzzjoni u l-Isfruttament ta’ l-Uċuh tar-Raba) | Indirizz: | Μενάνδρου 22 – ΑΘΗΝΑ Τ.Κ 105 52 (Menandrou 22, GR-10552 Ateni) | Tel. | (30-210) 212 51 19 or (30-210) 212 51 21 | Fax | (30-210) 524 51 95 | 2. Grupp applikant 2.1.Isem: | ΑΓΡΟΤΙΚΗ ΚΑΣΤΟΡΙΑΣ Α.Ε. µε διακριτικό τίτλο AGROKA S.A. (AGROTIKI KASTORIAS AE (isem tal-kummerċ AGROKA SA) | 2.2.Indirizz | Οικισµός Λακκωµάτων – Δήµου Ορεστίδος Ν.Καστοριάς (Lakkomata, Orestida, Prefettura ta' Kastoria) | 2.3.Komposizzjoni: | Produtturi/proċessatutri (x) oħra (). | Bi 212 membri produtturi tal-fażola tal-Prefettura ta’ Kastoria miż-żoni kollha li jkabbru l-prodott (memorandum ta’ l-assoċjazzjoni Nru 65/ 7.4.97) li għandhom 65 % bil-valur ta’ l-azzjonijiet. Il-35 % li jibqa’ huwa kontribut tal-Komun ta’ Lakkomata, issa parti konstitwenti tal-Muniċipalità ta’ Orestida. L-istruttura tal-kumpannija hi rregolata mill-Artikolu 2 tal-PD 410/95 (GG321). 3. Tip ta’ prodott: klassi 1.6. 4. Speċifikazzjoni (Sommarju tal-ħtiġiet taħt l-Artikolu 4(2)) 4.1. Isem: "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ" (Fasolia Gigantes - Elefantes Kastorias)’ 4.2. Deskrizzjoni: Il-fażoli huma pjanti li jitilgħu ta’ kull sena bi zkuk twal u rqaq u weraq komposti li jilħqu tul finali ta’ iżjed minn żewġ metri. Jappartjenu għall-familja Papilionaceae (legumi). Il-ġenus Phaseolus jinsabu fih 250-il speċi. Il-varjetajiet imkabbrin fil-Prefettura ta’ Kastoria jappartjenu lill-speċI Phaseolus coccineus (multiflorus). - L-assoċjazzjoni simbijotika tal-nitrogen-fixing Bacterium radicola ma’ l-għeruq nodulari mlaħħmin tippermetti l-assorbiment ta’ sa 40 kg/ha ta’ nitroġenu atmosferiku. - Iz-zokk huwa rqiq, flessibbli u ċilindriku u jdur kontinwament mix-xellug sal-lemin. - Il-weraq komposti jikkonsistu fi tlett weraq żgħar. - Il-fjuri jinkludu calyx b’ħames partijiet, korolla bajda b’ħames partijiet, għaxar stami u pistill. Huma prodotti f’għanqud ta’ l-abt kbar li jiftħu suċċessivament mill-bażi sal-ponta tal-pjanta. - Il-fażoli ljunfanti/ġganti huma pjanti li huma impollinati indirettament. - Il-frott huwa miżwed abjad fil-forma ta’ kilwa. Legum ta’ daqs kbir, hu kkonsumat imsajjar fil-forn jew mogħli bi prodotti tal-pjanti miżjuda (żejt, basal, tadam, karfus, karroti) li jikkompletaw il-"Karattru Meditterran" tal-pjatt. - Il-valur nuttrizzjona huwa għoli ħafna, fonti eċċellenti ta’ protejina, lamtu, iron, eċċ., u kontenut baxx ta’ xaħam. Il-fażoli ljunfanti/ġganti għandhom iħarsu l-istandards ta’ kwalità stabbiliti fl-Artikoli 2, 3 u 5 tad-Deċiżjoni Konġunta 37227/ 25.9.87 tal-Ministri għal Agrikoltura u Kummerċ (Gazzetta tal-Gvern 541/B/ 9.10.87): Prodotti ppakkjati bil-quddiem għandhom jilħqu mill-inqas il-ħtiġiet li ġejjin: 1. il-fażoli għandhom ikunu sħaħ, misjura, ta’ kulur naturali, mhux imkemmxin, mingħajr toqob ikkawżati minn insetti, ħielsa minn insetti, ħielsa minn mard perikoluż, ma jurux l-ebda deterjorazzjoni jew żieda fit-temperatura; 2. għandhom ikunu mnadfin permeżż ta’ passatur jew magħżula bl-idejn; 3. ma jistgħux ikunu jinsabu fihom gradi oħra ta’ fażola, kif stipulat fl-Artikolu 3 ta’ din id-Deċiżjoni; 4. għandhom ikunu prattikament ħielsa minn materja barranija; 5. il-karatteristiċi makroskopiċi u organoleptiċi tagħhom għandhom ikunu karatteristiċi ta’ kull tip u għandhom iħarsu il-ħtiġiet tal-manteniment u l-ġestjoni iġenika b’mod ġenerali, kif stabbilit fil-Kodiċi ta’ l-Ikel; 6. ma jistgħux ikollhom kontenut ta’ ndewwa ta’ iżjed minn 14 %. Il-gradazzjoni ta’ fażoli (L-Artikolu 3) Il-fażoli għandhom jiġu ggradati skond il-forma tagħhom, il-piż għal kull elf fażola jew il-perċentaġġ li jgħaddu minn passatur ta’ kejl speċifiku għal kull tip u grad kif ġej: (a) fażoli ljunfanti: piż għal kull 1000 fażola; mill-inqas 1800 g jew 90 % tal-fażoli ma jgħaddux minn passatur b’toqob tondi ta’ dijametru ta’ 13-il mm; (b) fażoli ġganti: piż għal kull 1000 fażola; bejn 1200 u 1800 g jew 90 % tal-fażoli ma jgħaddux minn passatur b’toqob tondi ta’ dijametru ta’ 12-il mm. Pakketti u preżentazzjoni (L-Artikolu 5) Fi fażoli ppakkjati bil-quddiem, it-tolleranzi li ġejjin japplikaw: (a) fażoli mkissrin: inqas minn nofs il-fażola sħiħa fid-daqs: sa 2 %; (b) fażoli mkemmxin/li tilfu l-kulur: sa 0,5 %; (ċ) materja barranija: sa 0,05 % (0,02 % massimu ta’ art). 4.3. Żona ġeografika Il-kultivazzjoni tal-fażoli fil-Prefettura ta’ Kastoria tinsab fuq l-ixtut tax-Xmara Aliakmonas u d-distretti tagħha, u f’żoni fejn il-konsolidazzjoni ta’ l-art seħħet fejn għandhom networks ta’ irrigazzjoni organizzati li jiggarantixxu l-fornitura ta’ l-ilma abbundanti li teħtieġ il-kultivazzjoni. Ta’ importanza sekondarja hi l-kultivazzjoni fuq l-ixtut ta’ l-Għadira Kastoria. Xi 900 ha ta’ l-art ġo ż-żona ta’ kultivazzjoni hi wżata għat-tkabbir ta’ ljunfanti/ġganti tal-Kastoria. L-altitudni taż-żona tvarja minn 630 sa 900 metri. Il-ħamriji huma alluvjali, ħfief, jitbattlu waħedhom u fuq kollox kemmxejn aċidiċi. Il-klima taż-żona ta’ kultivazzjoni hi kontinentali bi sjuf friski minħabba l-altitudni tagħha u l-prossimità tagħha ma’ l-ilmijiet ta’ l-Għadira Kastoria u x-Xmara Aliakmonas. Barra dan il-presenza ta’ l-għadira twassal għal rebbiegħa li nhijiex ħarxa. Il-medja tal-kwantità ta’ xita li tagħmel kull sena ta’ madwar 600 mm tikkompleta l-ħtiġiet tal-pjanta tal-fażola li tħobb l-ilma. Il-klima "speċjali" li twassal għall-eċċellenza tal-prodott hi madankollu f’miżura kbira riżultat ta’ fenomenu eċċezzjonali. Iż-żona sħiħa hi plateau estensiva protetta mill-muntanja Vitsi u l-katina ta’ muntanji Grammos. Hi baċir ġo liema, wkoll meta hemm irjieħ, qatt m’huma qawwijin.. Iż-żona ta’ kultivazzjoni hi: 1. il-muniċipalità intiera ta’ Ion Dragoumis; 2. il-muniċipalità intiera ta’ Makedna; 3. il-muniċipalità intiera ta’ Agioi Anarguroi; 4. il-muniċipalità intiera ta’ Korestia; 5. il-muniċipalità intiera ta’ Kastoria; 6. il-muniċipalità intiera ta’ Vitsio; 7. il-muniċipalità intiera ta’ Aliakmonas; 8. il-muniċipalità intiera ta’ Agia Triada; 9. parti mill-muniċipalità ta’ Orestida (qabel il-muniċipalità ta’ Argos Orestiko u qabel il-Komunijiet ta’Ammoudara, Asprokklisia, Dialekto, Kastanofito, Lakkomata, Melanthi u Spilea); 10. parti mill-muniċipalità ta’ Nestori (qabel il-Komuni ta’ Ptelea); 11. parti mill-Komuni ta’ Kastraki (qabel il-Komuni ta’ Dendrokhori). Iż-żoni li huma attwalment żoni ta’ kultivazzjoni jmissu ma’ xulxin. 4.4. Prova ta’ oriġini Il-fażoli oriġinaw fil-Messiku t’Isfel u l-Amerika Ċentrali. Skond studji tal-karbonju radjoattivi Phaseolus coccineus (multiflorus) kien iddomestikat fil-Messiku madwar l-2000 Q.K. Hu mwemmen li l-fażoli nġabu l-Ewropa fin-nofs tas-sittax il-seklu, l-ewwel sa l-Ingilterra u l-Ispanja, u laħqu lil Greċja fit-tmiem ta’ dak is-seklu. L-ewwel dehru madwar ċentri ta’ l-ibliet fuq livell baxx imma, minħabba l-fiżjoloġija tagħhom, il-kultivazzjoni malajr ixxerdet sa żoni remoti fuq livell għoli. Wieħed minn dawn hi l-Prefettura ta’ Kastoria, fejn ħamrija ideali, kilima ideali u metodi eċċellenti ta’ teknika ta’ kultivazzjoni jikkooperaw fil-kreazzjoni ta’ varjetajiet u ta’ prodott li jirbaħ l-iswieq. Huwa prodott li minħabba l-parzjalità tal-Griegi għalih u l-post speċjali li għandu fid-dieta tagħhom ġie deskritt bħala ikel "nazzjonali". Id-data taż-żona u tal-kultivazzjoni ġo ż-żona delimitata hi rreġistrata u l-eżattezza tagħha hi ggarantita minn: (a) l-iskema ta’ konċessjoni ta’ kompensazzjoni; (b) is-sistema ta’ kontroll integrat għal azjendi agrikoli; (ċ) il-prograamm ta’ sorvelja remota. It-tlieta li huma huma rregolati mil-leġislazzjoni Komunitarja u ġew implimentati mid-Direttorat ta’ l-Agrikoltura. Il-proċeduri ta’ kontroll u ċertifikazzjoni tal-prodott għandhom jiġu mwettqa mill-aġenziji nnominati ta’ l-Istat fuq il-bażi tal-leġislazzjoni fis-seħħ għal prodotti ta’ oriġini denominata u indikazzjoni ġeografika. L-ispezzjoni ddettaljata għandha tinvolvi analiżi kimika minn dawn l-aġenziji, li għandhom jeserċitaw ukoll funzjoni ta’ kontroll fir-rigward ta’ tikkettjar fis-sens li għandhom jaffermaw il-veraċità ta’ l-indikazzjonijiet obbligatorji taħt il-leġislazzjoni nazzjonali u Komunitarja fis-seħħ (e.g. l-għoti ta’ numru lil-lott, użu possibbli tas-simbolu tal-Komunità, eċċ.). Fil-Greċja ljunfanti u ġganti huma l-uniċi fażoli nixfin b’piż ta’ 1000 fażola ’il fuq minn 1200 grammi. 4.5. Metodu ta’ produzzjoni 4.5.1. Il-ħsad Il-ħsad ta’ l-imżiewed bl-idejn jibda fil-bidu ta’ Settembru u jdum sa tlett xhur. L-uċuh tar-raba hu meħud mill-pjanta sa tlett darbiet, peress li l-proċess li bih l-imżiewed jsiru hu progressiv mill-bażi tal-pjanta sal-ponta. L-imżiewed huma mxerrdin fuq l-art ħalli jinxfu b’mod naturali fix-xemx sa l-istadju meta jisseparaw b’mod faċli miż-żerriegħat meta jiġu mogħtija daqqiet minn vireq flessibbli. 4.5.2. Konservazzjoni Iż-żerriegħat huma jekk meħtieġ imxerrdin fix-xemx sakemm jilħqu l-kontenut mixtieq ta’ ndewwa ta’ madwar 12 %. Huma mbagħad magħżula bl-idejn għat-tneħħija ta’ korpijiet barranin, żerriegħat imkissrin jew iddanneġġjati u żerriegħat li huma barranin għall-varjetà, mqiegħdin ġo xkori u miżmuma taħt kondizzjonijiet iġeniċi mingħajr ebda problema partikolari minħabba n-natura dewwiema tagħhom. 4.5.3. Preparazzjoni għas-suq u tqegħid għad-dispożizzjoni Fl-istazzjon ġdid ta’ gradazzjoni/ippakkjar ta’ Agrotiki Kastorias il-gradazzjoni u l-ippakkjar għandhom jiġu magħmula bl-użu ta’ magni u metodi l-aktar avvanzati li jiggarantixxu l-kwalità partikolari tal-prodott. Boroż tal-polypropylene li jżommu 1/2 kg u 1 kg għandhom jiġu mimlijin awtomatikament u mbagħad mqiegħdin f’kaxxex ta’ 10 sa 20 kg. Il-proċedura sħiħa għandha tkun ikkontrollata elettronikament u tuża’ apparat li jimmiżura awtomatikament. Il-gradazzjoni tinvolvi separazzjoni awtomatika tal-prodott fi tlett kategoriji ta’ daqs kif indikat fl-applikazzjoni għal rikonoxximent, wara ispezzjoni fuq l-awtentiċità tal-varjetajiet u tindif u disinfettazzjoni bl-użu ta’ metodi mhux ħorox (separazzjoni fiżika/is-sistema ECOGEN). Il-prodott għandu jiġi ddistribwit direttament lil ħwienet ta’ l-ikel. L-għanijiet immedjati huma s-sigurtà kummerċjali tal-prodott, il-protezzjoni tal-komsumatur u wkoll il-penetrazzjoni ta’ swieq barranin, li ser ikun possibbli biss permezz tal-proċedura ta’ rikonoxximent ta’ l-IĠP. 4.6. Konnessjoni Il-ħamrija u l-klima taż-żona jikkontribwixxu b’mod deċiżiv lil produzzjoni tal-fażoli eċċezzjonali ljunfanti/ġganti ta’ Kastoria. In-nisġa medja kemmxejn aċidika tal-ħamrija bi tbattil eċċellenti u l-klima "Mediterranja-kontinentali" taż-żona huma fatturi li jikkollaboraw b’mod armonizzat fil-produzzjoni tal-fażoli li kienu parti mill-ħajja ta’ dawk li jgħixu fiż-żona għal 300 sena. It-teknika tal-kultivazzjoni applikata hi tradizzjoni mogħdijja minn ġenerazzjoni għal ġenerazzjoni. Biex jiġi mkabbar prodott ta’ kwalità daqshekk eċċellenti mhijiex kwistjoni ta’ spedjenti imma ta’ esperjenza ta’ żmien twil mqiegħed fil-prattika mill-produtturi li jużaw "l-għajn" tagħhom u idejhom proprji. F’din iż-żona l-kultivazzjoni tal-fażola hi parti mill-ekonomija u l-importanza tagħha hi riflessa fit-tradizzjoni, konswetudni u festi. - Fiera tal-fażola ta’ kull sena fil-Lakkomata. - Pjatt fażoli mogħti lilll-mistiednin fil-festa fuq l-anniversarju tal-mewt tal-ġellied għal libertà tal-Maċedonja Pavlos Melas fil-post li għandu l-isem tiegħu. - Festi tal-fażoli f’varji lokalitajiet fi żmien il-ħsad b’attivitajiet assoċjati ta’ kultura u folklor lokali. Dawn l-attivitajiet juru l-konnessjonijiet istoriċi u soċjali ta’ l-abitanti mall-prodott. 4.7. Korp ta’ ispezzjoni Isem: | Νοµαρχιακή Αυτοδιοίκηση Καστοριάς Δ/νση Γεωργίας Διοικητήριο 521 00 – ΚΑΣΤΟΡΙΑ (Direttorat ta’ l-Agrikoltura Amministrazzjoni tal-Prefettura ta’ Kastoria) | Indirizz: | 521 00 – ΚΑΣΤΟΡΙΑ Διοικητήριο (GR-52100 Kastoria) | 4.8. Tikkettjar Huwa obbligatorju li l-pakkett tal-prodott ikollu l-indikazzjoni Fasolia Gigantes-Elefantes Kastorias IĠP u dawk speċifikati fl-Artikolu 4(7) ta’ PD 81/93. 4.9. Ħtiġiet nazzjonali Id- dispożizzjonijiet ġenerali ta’ PD 81/93 fuq proċeduri ta’ produzzjoni DPO u IĠP japplikaw. EC No: G/EL/00123/20 00.04.05 Data tar-riċevuta ta' l-applikazzjoni sħiħa: 14.12.2000 --------------------------------------------------